Η επίδραση ενός προγράμματος Θεραπευτικής ιππασίας σε κινητικά και γνωστικά χαρακτηριστικά μαθητών με Νοητική Αναπηρία
Creators: name: Δημητρακοπούλου, Χριστίνα Χρήστου
Publisher: name: Aristotle University of Thessaloniki
Year: 2020
Subjects: ιπποθεραπεία
άλογο, αναπηρία
πρόγραμμα παρέμβασης
Therapeutic Riding
Horse, Disability
intervention program

description: Τα οφέλη της ιππασίας, ως θεραπευτικό μέσο, έχουν επισημανθεί ήδη από την αρχαιότητα. Από την ανασκόπηση της βιβλιογραφίας έχει φανεί ότι η Θεραπευτική ιππασία έχει θετική επίδραση σε διάφορες μορφές αναπηρίας, με αποτέλεσμα να αυξάνεται ολοένα και περισσότερο το ενδιαφέρον για την εφαρμογή της ως εναλλακτική μορφή άσκησης. Σκοπός της παρούσας εργασίας ήταν η αξιολόγηση της επίδρασης ενός προγράμματος θεραπευτικής ιππασίας στα κινητικά και γνωστικά χαρακτηριστικά ατόμων με Νοητική Αναπηρία (ΝΑ). Στην παρούσα εργασία, συμμετείχαν 18 μαθητές, 7 έως 11 ετών (Μ.Ο 9 ±2 ετών), με νοητική αναπηρία, οι οποίοι χωρίστηκαν σε δύο ομάδες των εννέα ατόμων. Η ομάδα παρέμβασης ακολούθησε ένα πρόγραμμα παρέμβασης θεραπευτικής ιππασίας που διήρκησε 14 εβδομάδες, με συχνότητα 1 φορά την εβδομάδα για 20-25 λεπτά, ανά συνεδρία. Έγινε αξιολόγηση της κινητικής απόδοσης και των γνωστικών ικανοτήτων πριν την έναρξη και μετά το τέλος του προγράμματος. Η αξιολόγηση της απόδοσης των κινητικών δεξιοτήτων έγινε με την χρήση πέντε (5) δοκιμασιών από το EurofitTestBaterry, το οποίο έχει εφαρμοστεί σε άτομα με νοητική αναπηρία και έχει ελεγχθεί η αξιοπιστία του. Επιπλέον, έγινε αξιολόγηση του χρόνου αντίδρασης σε οπτικό ερέθισμα (VisualReactionTimeTest). Από την ανάλυση των αποτελεσμάτων φάνηκε ότι η εφαρμογή του προγράμματος παρέμβασης κατάφερε να επιφέρει βελτιώσεις τόσο στις κινητικές, όσο και στις γνωστικές δεξιότητες που αξιολογήθηκαν. Συμπερασματικά, φάνηκε ότι η θεραπευτική ιππασία μπορεί να αποτελέσει έναν εναλλακτικό, ιδιαιτέρως ευχάριστο τρόπο άσκησης, για τη βελτίωση των γνωστικών και κινητικών δεξιοτήτων παιδιών με Νοητική Αναπηρία
description: The benefits of riding as Therapeutic toll have already been highlighted since antiquity. A review of the literature has shown that Therapeutic Horse Riding has a positive effect on various forms of disability, resulting in an increasing interest in its application as an alternative form of exercise. The purpose of the present study is to evaluate the impact of a program of Therapeutic Riding in the motor and cognitive characteristics of individuals with Mental Disability (MD). In the present study participated 18 students with intellectual disability, from 7 to 11 years old (M.O. 9 ± 2 years old), who were divided into two groups of 9 people. The intervention group followed a therapeutic horse-riding intervention program that lasted 14 weeks, with a frequency of 1 time per week for 20-25 minutes per session. The motor and cognitive performance were evaluated before and after the end of the program. The evaluation of motor skills performance was done using five (5) tests from the Eurofit Test Battery, which has been applied to people with intellectual disability and it’s reliability has been tested of. In addition, it was performed an evaluation on the reaction time in optic stimulus (Visual Reaction Time Test). The analysis of the results showed that the implementation of the intervention program helped the participants to improveboth the motor and the cognitive skills that were assessed. In conclusion, it seemed that therapeutic horse riding could be one alternative, particularly enjoyable way of exercising, to improve the cognitive and the motor skills of children with intellectual disability